קרול רובינסון

**קרול ויויאן רובינסון** (באנגלית: Dame **Carol Vivien Robinson**; נולדה ב-10 באפריל 1956) היא פרופסורית העוסקת בחקר הפיזיקה והכימיה התאורטית באוניברסיטת אוקספורד שבאנגליה. בעברה הייתה פרופסורית בפקולטה לכימיה בתחום ספקטרומטריית מסה באוניברסיטת קיימברידג' שבאנגליה.

## ביוגרפיה

פרופסור רובינסון נולדה בקנט שבאנגליה, הוריה, דניס בראדלי וליליאן ני-הולדר הוציאו אותה מבית הספר בגיל 16 ושלחו אותה להתחיל את הקריירה כטכנאית מעבדה בסנוויץ שבקנט. במהרה כישורייה התגלו וקרול נלקחה לעבודה בפייזר, חברת תרופות מהגדולות בעולם, תוך כדי לימודי התואר הראשון שלה. כאשר סיימה, פרופסור רובינסון עזבה את פרייזר והחלה ללמוד תואר שני במדעים, באוניברסיטת סוואנסי. ומשם המשיכה לתואר שלישי בתרכובות ביואקטיביות אורגניות, אשר סיימה אותו בשנתיים בלבד. לאחר מכן פרופסור רובינסון עברה לאוניברסיטת בריסטול לשם לימודי הפוסט-הדוקטורט שלה. בהמשך פרופסור רובינסון עזבה את העבודה באוניברסיטה למען זמן לגידול משפחתה, וחזרה כעבור 8 שנים ליחידה לספקטומטריית מסה שבאוניברסיטת אוקספורד, שם החלה לנתח את תהליך קיפול החלבונים. בשנת 2001 חזרה לאוניברסיטת קיימברידג`, ונהייתה לפרופסורית לכימיה הראשונה באוניברסיטת קיימברידג`, ובשנת 2009 חזרה לאוניברסיטת אוקספורד, כפרופסורית לכימיה. כיהנה כנשיאת החברה המלכותית לכימיה בשנים 2020-2018.

## פרסים
* מדליית ביימן של האגודה האמריקאית לספקטרומטריית מסה (2003)
* פרס כריסטיאן ב. אנפינסן לחקר בתחום החלבונים (2008)
* מענק מטעם החברה המלכותית בבריטניה (2004)
* פרס רוזלינד פרנקלין מטעם החברה המלכותית בבריטניה (2004)
* מדליית דייווי מטעם החברה המלכותית בבריטניה (2010)
* פרס החברה המלכותית (בבריטניה) לכימיה (2011)
* מדליית אסטון מטעם האגודה (הבריטית) למדעים (2011)

## פריצת דרך
פרופסור רובינסון חקרה במהלך חייה בעיקר את הכימיה האורגנית, ופריצת הדרך שלה הייתה בתחום קיפול החלבונים. בפריצתה קרול קבעה כי קומפלקסים חלבוניים גדולים מסוימים כגון הריבוזומים (מבנה חלבוני גדול המצוי בתאים, בתוספת רכיבי RNA ריבוזומאלי), הGroEL (חלבון קיפול) ווירוסי האינטקט (intact) יכולים להיווצר בפאזה הגזית. החדשנות בפריצה זאת היא היכולת למדוד את שאריות רסיסי האדים הנוצרים בקיפול החלבון ובעקבות זאת להשליך על אופי התהליך.

## קישורים חיצוניים

* קבוצת המחקר של רובינסון 
* Electrospray Ionisation Mass Spectrometry: Principles and Clinical Applications

### מאמרים נבחרים
* Wilmouth, Rupert C., et al. "Structure of a specific acyl-enzyme complex formed between β-casomorphin-7 and porcine pancreatic elastase." Nature Structural & Molecular Biology 4.6 (1997): 456-462.
* Hernández, Helena, et al. "Subunit architecture of multimeric complexes isolated directly from cells." EMBO reports 7.6 (2006): 605-610.
* Ruotolo, Brandon T., et al. "Ion Mobility–Mass Spectrometry Reveals Long‐Lived, Unfolded Intermediates in the Dissociation of Protein Complexes." Angewandte Chemie International Edition 46.42 (2007): 8001-8004.
* Fidalgo, Luis M., et al. "Coupling microdroplet microreactors with mass spectrometry: reading the contents of single droplets online." Angewandte Chemie International Edition 48.20 (2009): 3665-3668.

## הערות שוליים

קטגוריה:פיזיקאים בריטים
קטגוריה:סגל אוניברסיטת אוקספורד
קטגוריה:סגל אוניברסיטת קיימברידג'
קטגוריה:עמיתות החברה המלכותית
קטגוריה:גבירות מפקדות במסדר האימפריה הבריטית
קטגוריה:זוכי המדליה המלכותית
קטגוריה:זוכי מדליית דייווי
קטגוריה:זוכות פרס לוריאל-אונסק"ו לנשים במדע
קטגוריה:בריטיות שנולדו ב-1956
קטגוריה:בריטים שנולדו ב-1956
קטגוריה:זוכי מדליית בנג'מין פרנקלין